tomron87/hebrew-wikipedia-sentences-corpus huggingface dataset:
דקל קיבלה את הפרס בזכות הצטיינות בהוראה באקדמיה, העצמה של סטודנטים וסטודנטיות והעברת ידע אינטרדיסציפלינרי אודות אמנות, מגדר ותאוריות תרבות.
דקל קיבלה את פרס קרן גולדברג (סן דייגו) לכתב יד עיוני מקורי לשנת תשע"ז-2017, מטעם האוניברסיטה הפתוחה.
דקל חברה בארגונים אקדמיים שעוסקים באמנות ומגדר.
בשנת 2015 השתתפה בהקמת העמותה לחקר אמנות נשים ומגדר בישראל, הפועלת בחסות החוג לתולדות האמנות באוניברסיטת תל אביב, ושימשה בו כחברת הנהלה עד לתחילת 2018, אז הפכה ליו"ר העמותה.
היא גם חברת הנהלה בתנועת "אחותי - למען נשים בישראל", בה היא פעילה משנת 2010. היא משתתפת ביוזמה "1325 – נשים מנהיגות לשלום וביטחון", שמטרתה יצירה והטמעה של תוכנית פעולה כוללת ליישום החלטה 1325 של מועצת הביטחון של האו"ם בפעילות השוטפת של כל משרדי הממשלה בישראל.
ב-2015 שהתה באוניברסיטת מרילנד במסגרת לימודי פוסט-דוקטורט בלימודי ישראל.
ב-2024 קבלה דרגת פרופסור חבר ממכללת סמינר הקיבוצים.
דקל מתמקדת בנושאים של תרבות חזותית ומנתחת את הקשרים המתקיימים בינה לבין מגדר, לאום, גזע ומעמד כלכלי, באמצעות כלי השיח של פוליטיקת זהויות, פוסט-קולוניאליזם וטרנס-לאומיות.
מחקריה מהשנים האחרונות מתמקדים בסוגיות של הגירה בעידן הגלובליזציה, באמצעות ניתוח מקרי בוחן של נשים שעלו והיגרו לישראל מברית המועצות לשעבר, מהפיליפינים ומאתיופיה.
הספר נשים והגירה – אמנות ומגדר בעידן טרנס לאומי בהוצאת רסלינג / הסדרה לאמנויות (2013), שיצא גם הוא באנגלית, בגרסה שונה מורחבת.
גם הוא ספר חלוצי בנושא.
בספר נשים וזִקנה - מגדר וגילנות בראי האמנות בישראל מציגה דקל כיצד חושפת האמנות תפיסות חברתיות מוטות על נשים זקנות.
הדיון בספר נשען על שדות ידע של אמנות, מגדר, גרונטולוגיה וסוציולוגיה.
לדברי דקל, נשים זקנות מושפעות מהצטלבות של שני סוגי אפליה – גילנות ומיננות.
היא עוסקת במצבי דיכוי והדרה שנשים זקנות נתקלות בהם.
פרקי הספר נעים מן החברתי והפוליטי אל הפרטי והאישי: מעמד כלכלי, סביבה ומרחב, זִקנה במדינה רב-תרבותית, משפחה ויחסים בין הדורות, בריאות וחולי והיחס לגוף המזדקן, עירום ומיניות ודימויים של ייצוג עצמי.
כך מתארת דקל בראיון בהארץ את הייצוג העצמי: "אפשר למצוא כיום דימויים של עירום נשי זקן לא ממושטר לפי מודל היופי", היא אומרת.
"עירום שהוא חופשי, טבעי, פרוע ופתוח למבט וניזון מעמדה פמיניסטית ואלטרנטיבית.
אמניות כדוגמת חוה ראוכר, איריס שטרן לוי, רות שלוס, אורה ראובן, נחמה גולן ומיכל זהבי מכניסות טריז בגלגלי המכניזם המוחק ומנכיחות באופן פוליטי נשים זקנות, מיניות ועירום נשי".
הסיכום מציע תובנות על פוליטיקת הנִראות של זקנה ומגדר ומדגיש את חשיבותה של האמנות ואת כוחה לשמש כלי אקטיביסטי לשינוי חברתי.
הספר זכה בפרס קרן גולדברג לכתבי יד מצטיינים.
בראיון סיפרה טל שבחרה יצירות שהן ביקורתיות, לעומתיות ואקטיביסטיות ושל אמניות נשים בלבד.
במאמריה דקל עוסקת באמניות ואמנים שונים שפעלו בארץ, ובבעיות של הגירה בעידן הגלובליזציה ובאמניות שהיגרו ארצה מארצות שונות, למשל מרוסיה הקומוניסטית או מאתיופיה.
דקל גם כותבת בהרחבה על נושאים של פוליטיקה פמיניסטית באמצעות מתודולוגיה השוואתית, כשהיא בוחנת את האמנות הנעשית בארצות הברית ובאירופה ועומדת על הדמיון ועל ההבדלים המתקיימים בה אל מול אמנות שנעשית בישראל.
טל דקל, (מ)מוגדרות – אמנות והגות פמיניסטית, רמת גן: הוצאת הקיבוץ המאוחד/קו אדום, 2011.
טל דקל, נשים והגירה – אמנות ומגדר בעידן טרנס לאומי, תל אביב: רסלינג, 2013.
טל דקל, נשים וזִקנה - מגדר וגילנות בראי האמנות בישראל, רעננה, למדא עיון - הוצאת הספרים של האוניברסיטה הפתוחה, 2020.
"לחם ואמנות: יכולת ההתפרנסות בכבוד של אמניות מקבוצות חברתיות שונות בישראל", גילוי דעת – כתב עת רב-תחומי לחינוך, חברה ותרבות, גיליון 8, 2015 (עמ' 39–65).
"סוגיות של אתניות ומגדר בייצוג עצמי: אמניות מזרחיות אחרי 'תור הזהב של הצילום' בישראל", בתוך: ק' עלון (עורכת), אופ-פוטו – הצד האחורי של הצילום הישראלי, 2017 (עמ' 205–225), תל אביב: גמא.
"סוגיות של הגירה ומגדר – נשים ישראליות-אתיופיות בשדה האמנות והתרבות", בתוך: ע' אלפנדרי (עורכת), תודעה בין משבר להתעצמות – כתיבה אינטרדיציפלינרית על נשים ומגדר, 2017 (עמ' 193–229), רמת גן: מגדרים והקיבוץ המאוחד.
טל גלבוע (נולדה ב-16 ביוני 1978) היא אקטיביסטית ישראלית למען שחרור בעלי חיים.
נמנית עם מייסדי תנועת "שחרור מוחלט" (בשמה הקודם "החזית לשחרור בעלי חיים") ועמותת "קירות שקופים" ומשמשת כיועצת לראש הממשלה בנימין נתניהו לזכויות בעלי חיים.
זוכת העונה השישית של תוכנית המציאות "האח הגדול".
גלבוע נולדה, גדלה והתחנכה ברעננה.
בתם של יונה ואיציק גלבוע.
את לימודיה התיכוניים למדה בתיכון "מטרווסט" ברעננה.
בשנת 1996 התגייסה לצה"ל ושירתה כמשקי"ת ת"ש ובהמשך השירות כקצינת ת"ש בבה"ד 1 ובקריה שבתל אביב, והשתחררה ב-2001 בדרגת סרן.
בעקבות מפגש עם רפתן פגשה את סבלן של הפרות וראתה הפרדת עגל מאמו.
ב-2010, לאחר שנחשפה דרך הרשת החברתית לפרקטיקות בתעשיית המזון מן החי, הפכה לטבעונית.
ב-2014 השתתפה גלבוע בתוכנית הריאליטי "האח הגדול" וזכתה בגמר במקום הראשון.
ב-2017 השתתפה בתוכנית הטלוויזיה "אמא מחליפה" יחד עם עינב בובליל.
בפברואר 2018 ציינה בראיון אצל אופירה וברקוביץ' שהיא לומדת תורה אצל אסא קיסר.
בחודש מאי 2018 השתתפה גלבוע בסרטון פרסומת בפייסבוק ל"זוגלוס", קו המוצרים הטבעוניים של חברת זוגלובק, נגדה מחתה בעבר.
באוגוסט 2016 הוזמנה גלבוע לבית הנשיא על ידי נשיא המדינה ראובן ריבלין, כאחת מ-30 האקטיביסטים המשפיעים במדינה.
במרץ 2018 נכללה ברשימת 20 האקטיביסטיות המובילות בישראל לאותה שנה של "ליידי גלובס".
באפריל 2018 נבחרה לאחת מ-70 נשים פורצות הדרך של המגזין "לאישה".
ביוני 2019 מונתה גלבוע ליועצת האישית של ראש הממשלה בנימין נתניהו בענייני זכויות בעלי חיים.
במאי 2019 פסק בית משפט השלום בתל אביב כי על גלבוע לשלם הוצאות משפט, לאחר שתביעת לשון הרע שהגישה נגד מפעיל דף סאטירי בפייסבוק נדחתה.
באפריל 2021 השתתפה עם בן זוגה רועי בעונה השלישית של תוכנית המציאות זוג מנצח VIP, והם היו הזוג הראשון שהודח.
החל מנובמבר 2021 שימשה גלבוע כחברת פאנל בתוכנית האקטואליה "הפטריוטים", המשודרת ב"עכשיו 14", אך עזבה את התכנית במהלך שנת 2022.
החזית לשחרור בעלי חיים, שחרור מוחלט
בשנת 2013, שנתיים וחצי לאחר שהפסיקה לצרוך מאכלים מן החי, החלה את פעילותה בתנועת החזית לשחרור בעלי חיים, שהייתה אחת ממקימותיה בישראל.
כחלק מפעילות זו, השתתפה בהפגנות רבות שעוררו דיון ציבורי בנושא זכויות בעלי החיים.
בעקבות תחקיר כלבוטק על התעללות בתרנגולים במשחטה של חברת זוגלובק, הפגינה בשנת 2013 עם פעילים נוספים שכבלו את גופם לשער המפעל.
באותה שנה, הגנה כחלק מפעילותה ביוזמת 269life, על טקטיקות הפצת המסר של התנועה ובפרט על מיצג שנודע בשם מיצג המזרקות, ובו פעילים פיזרו איברי גוף של בעלי חיים במטרה לעורר מודעות למתרחש בתעשיית הבשר.
כחלק מפעילותה נגד תאגידי המזון והקוסמטיקה נעצרה מספר פעמים, ביחד עם פעילים נוספים.
במרץ 2018 ערכה שינויים בתנועת החזית לשחרור בעלי חיים והקימה תנועה חדשה שנקראת שחרור מוחלט.
בשנת 2013 הקימה ביחד עם הצלם רועי שפרניק את הפרויקט "קירות שקופים", שנרשם כעמותה בשנת 2015, ועוסק בתיעוד תעשיית המזון מן החי בישראל.
במסגרת פעילות העמותה, בשנת 2015 הרצו גלבוע ושפרניק את ההרצאות "קירות שקופים" ו"הון שלטון מזון".
במאי 2015 העלו את ההרצאות ל-YouTube שם צברה ההרצאה "קירות שקופים" מעל לשני מיליון צפיות.
גלבוע תויגה על ידי התוכנית עצמה כאקטיביסטית שתסרב לשבת לשולחן בו יוגש בשר.
במהלך חודשי התוכנית היא קידמה את מסרי החזית לשחרור בעלי חיים, ובמהלך רוב הפרקים הערוכים אף לבשה את חולצת הארגון.
לאחר הזכייה בתוכנית עוררה גלבוע סערה כשחשפה חלק מטכניקות הצילום וההפקה של התוכנית ואף טענה שחברי הפקה רצו בזכייתה.
ההשתתפות בתוכנית הפכה את גלבוע לאחת הפעילות המוכרות בישראל לזכויות בעלי חיים, ועל כן התגברה החשיפה לפעילותה.
עם זאת נחשפה גלבוע גם להטרדות ואיומים ברשת החברתית.
בשנת 2015 נוקבו צמיגי מכוניתה.
במקביל לפעילות השטח במדגרות, ובעקבות הפופולריות שצברה בתוכנית, החלה לכתוב טור קבוע באתר התוכן mako.
הטור מוקדש רובו ככולו למען זכויות בעלי חיים.
בשנת 2014 בחרה בה רחל טלשיר לאחת מאנשי השנה בתחום המזון הבריא.
בחודש מאי 2017 יצא לאקרנים הסרט הדוקומנטרי "דם חם" על טל גלבוע, בבימויו של גיל גולן.
הסרט צולם במשך ארבע שנים מ-2013, לפני ואחרי "האח הגדול", ומתאר את חייה האישיים של גלבוע ואת הקמת החזית לשחרור בעלי חיים.
הקרנות הבכורה של הסרט היו בסינמטק תל אביב במסגרת פסטיבל דוקאביב ובערוץ 8. באוקטובר 2018 נבחר הסרט לסרט הדוקו הטוב ביותר בפסטיבל הסרטים "צ'לסי" בניו יורק, ובאותה שנה נאמה גלבוע במצעד בעלי החיים שהתקיים בעיר.
בחודש יוני 2016 החלה לשדר יחד עם רועי שפרניק את התוכנית "קירות שקופים" ברדיו קול החיות (רדיו אינטרנטי).
התוכנית עוסקת בשחרור בעלי חיים.
רועי וטל משתפים מהחוויות שלהם בתיעוד המשקים ומספרים על הפעילות למענם, משמיעים מוזיקה ומראיינים אורחים בשידור.
ביוני 2019 הודיע בנימין נתניהו על כוונתו למנות את גלבוע לתפקיד יועצת ראש הממשלה לזכויות בעלי חיים, ומחודש יוני 2020 גלבוע החלה לעבוד כיועצת באופן רשמי במשרד ראש הממשלה.
במסגרת תפקידה כיועצת ראש הממשלה, גלבוע פעלה לקדם מספר רב של תוכניות ורפורמות העוסקות בזכויות בעלי חיים.
כך למשל, במסגרת שיתוף פעולה עם השרה להגנת הסביבה גילה גמליאל, נאסר סחר בפרוות בעלי חיים לצורכי אופנה בישראל, והוגבל באופן משמעותי הירי בכלבים משוטטים.
עבודתה במשרד הסתיימה ביוני 2021 עם סיום כהונתו של בנימין נתניהו כראש הממשלה.
לאחר הקמת ממשלת ישראל השלושים ושבע בראשות בנימין נתניהו, בינואר 2023, מונתה גלבוע מחדש לתפקידה במשרד ראש הממשלה.
גלבוע הייתה נשואה לערן יוז ולזוג שלוש בנות.
גלבוע גרה כיום בכפר סבא עם בן זוגה רועי שפרניק, צלם שפועל איתה בעמותת "קירות שקופים".
ב-7 באוקטובר 2023 נחטף אחיינה גיא דלאל גלבוע מפסטיבל הנובה על ידי ארגון הטרור חמאס, והוא שוחרר בחיים במסגרת עסקת שחרור החטופים ב-13 באוקטובר 2025.
טל בן ארצי (נולדה בשנת 1993) היא אתלטית ישראלית, שלוש פעמים ברציפות אלופת ישראל בקרב שבע (2010–2012) ואלופת ישראל בקפיצה לרוחק (2012) ובריצת 100 מטר משוכות (2011).
בן ארצי נולדה וגדלה בקיבוץ גזית.
בשל עבודתו של אביה היא עברה עם משפחתה לבוסטון ארצות הברית למשך שנה וחצי בהיותה בת שמונה.
באותה התקופה היא החלה להתאמן באתלטיקה.
לאחר ששבה לארץ היא התאמנה בקבוצת עמק הירדן ובגיל 13 עברה להתאמן בקבוצת מכבי חיפה בהדרכתם של דני וולפברג וסלבה איזמאילוב.
באליפות ישראל באתלטיקה שנערכה ביולי 2008 זכתה בן ארצי במדליית ארד בקפיצה לרוחק בתוצאה של 5.52 מטר, אחרי רותם בטאט-גולן (6.09 מטר) וסבטלנה גנזדילוב (5.65 מטר), שתיהן ממכבי ראשון לציון.
בתחרויות האתלטיקה של המכביה השמונה-עשרה שנערכו ביולי 2009 זכתה בן ארצי במדליית כסף, בריצת 100 מטר משוכות בתוצאה של 15.26 שניות, אחרי הלי מישאל מפינלנד (14.67 שניות) ולפני דיה חי מישראל (15.77 שניות).
באליפות ישראל בקרב שבע שנערכה באפריל 2010 זכתה בן ארצי במדליית זהב בשיא אישי חדש של 4,372 נקודות (מקום 11 בכל הזמנים), לפני ב-1,215 נקודות את מיטב רוטפלד מהפועל אתלטי אורן השרון (3,157 נקודות) וג'נאן שהאב מעירוני אחי נצרת (2,482 נקודות).
במסגרת גביע אירופה בקרב רב לנבחרות דרג ב', שנערכה בסוף יוני אותה שנה היא קבעה שיא אישי חדש של 4,804 נקודות (מקום שביעי בכל הזמנים).
באליפות ישראל בקרב שבע שנערכה באפריל 2011, שבוע לאחר סיום הטירונות שלה, הגנה בן ארצי על תוארה לאחר שזכתה במדליית זהב בתוצאה של 4,476 נקודות, לפני אולגה ברונשטיין בת ה-35 ממכבי ראשון לציון (4,272 נקודות) וג'ומאן ג'וברן מעירוני אחי נצרת (4,110 נקודות).
באליפות ישראל באתלטיקה שנערכה ביולי אותה שנה היא זכתה ב-3 מדליות, אחת מכל סוג.
מדליית זהב, בריצת 100 מטר משוכות בתוצאה של 15.62 שניות לפני דיה חי.
מדליית כסף, בריצת 200 מטר בתוצאה של 25.47 שניות, אחרי אולגה לנסקי שקבעה שיא אישי חדש של (24.38 שניות) ולפני ליאת ענו (25.56 שניות) ומדליית ארד, בקפיצה לגובה בתוצאה של 1.71 מטר, אחרי דניאל פרנקל (1.89 מטר) ומעיין שחף (1.76 מטר).
באליפות ישראל בקרב שבע שנערכה באפריל 2012, זכתה בן ארצי בפעם השלישית ברציפות במדליית זהב בשיא אישי חדש של 4838 נקודות, לפני אולגה ברונשטיין.
באליפות פורטוגל הפתוחה בקרב שבע שנערכה בסוף מאי אותה שנה היא זכתה במדליית כסף בשיא אישי חדש של 5,079 נקודות.
באליפות ישראל באתלטיקה שנערכה ביוני אותה שנה היא זכתה בשתי מדליות, זהב וכסף.
מדליית זהב, בקפיצה לרוחק בשיא אישי חדש של 5.64 מטר.
מדליית כסף, בריצת 100 מטר משוכות בתוצאה של 14.39 שניות, אחרי אירנה לנסקי (14.13 שניות).
טל דיליאן הוא קצין צה"ל במילואים בדרגת אלוף-משנה, שפיקד על היחידה הטכנולוגית של אגף המודיעין.
לאחר שחרורו מצה"ל הפך ליזם היי-טק, בעיקר בתחום הסייבר ההתקפי.
דיליאן גדל בירושלים בנם של הציירים חנה ומנשה דיליאן ולו 2 אחיות ואח צעיר.
אחיו יואל נהרג במהלך שירותו הצבאי.
דיליאן למד בגימנסיה העברית רחביה.
עם גיוסו לצה"ל ב-1979 התנדב דיליאן לסיירת מטכ"ל, ולאחר טירונות צנחנים עבר מסלול הכשרה כלוחם ביחידה.
בהמשך עבר קורס קציני חי"ר ושימש במספר תפקידי פיקוד ביחידה.
דיליאן שימש במספר תפקידי מטה בחיל המודיעין וב-1994 הצטרף ליחידה הטכנולוגית של אגף המודיעין וכיהן כמפקדה בשנים 1998 עד 2002. במהלך שירותו זכה בפרס ביטחון ישראל.
בעקבות טענות בדבר אי־סדרים ביחידה שבפיקודו נפתחה כנגד דיליאן חקירת מצ"ח.
כתוצאה מן החקירה רשם הרמטכ"ל לדיליאן הערה פיקודית בתיקו האישי.
קידומו בוטל והוא פרש מצה"ל ב-2002. ב-2005, עיתון מעריב דיווח כי דיליאן זוכה סופית.
דיליאן היה ממייסדי תוכנית עתידים, שימש מנכ"ל הפרויקט ומכהן בדירקטוריון עמותת ידידי עתידים.
דיליאן ייעץ לעמותת "דרומה צפונה" בראשיתה, אשר קידמה את תוכנית הממשלה לפיתוח הנגב.
עסק בייעוץ בתחום הטכנולוגי, שימש דירקטור במספר חברות היי טק והיה שותף בהקמת מספר חברות הזנק, בהן סולאראדג', Vidyo ועוד.
ב-2011 ייסד דיליאן יחד עם בועז גודלמן את חברת סירקלס שפיתחה מוצר בתחום הסייבר ההתקפי, המאפשר מעקב אחר אנשים בדיוק מיקום מרבי באמצעות ניצול חולשה של הרשת הסלולרית כדי לאתר מכשירי סלולר.
ב-2014 נרכשה החברה על ידי קרן האקוויטי "פרנסיסקו פרטנרס" תמורת 130 מיליון דולר ומוזגה עם חברת NSO.
דיליאן הרוויח מעסקה זו כ-21 מיליון דולר.
בין השנים 2017-2015 כיהן כסגן נשיא ביצרנית מדפסות התלת־ממד, סטרטסיס.
בשנת 2019, דיליאן הקים את אינטלקסה, חברה אשר מתמקצעת באיסוף וניתוח נתונים.
בנוסף, הוא הקים את חברת ManuFuture ואת Medovie.
חשדות, מעצרים וסנקציות כנגדו או בהקשר לפעילותו
בנובמבר 2019 החרימה משטרת קפריסין רכב ובו ציוד מודיעיני בשווי 9 מיליון דולר של חברת "WiSpear" שהקים דיליאן, ובדצמבר עצרה שלושה עובדים של החברה.
בית המשפט טען כי המעצר אינו מוצדק והורה על שחרורם כעבור יומיים.
בנובמבר 2021 הוחלט שלא להגיש כתבי אישום כנגד המעורבים לאחר שלא נמצאו כל ממצאים לפעילות בלתי חוקית ברמה האישית אך החברה עצמה נקנסה ב-960 אלף אירו בגין שורה של הפרות פרטיות.
בפברואר 2022 בית המשפט בלרנקה מצא את החברה אשמה גם כן בשורה של עבירות פרטיות, תקשורת ומכס לאחר חקירה ממושכת במסגרתה נחשף כי החברה שאבה מידע לא כדין ממערכות אינטרנט אלחוטיות שהתבקשה להתקין בשדה התעופה הרמס.
באוקטובר 2022 הגיש עיתונאי חוקר יווני בקשה לפרקליטות ביוון לחקור חשד פלילי נגד דיליאן והחברה.
ב-3 במרץ 2024 הטיל ממשל ארצות הברית סנקציות על דיליאן, על בת זוגו שרה אלכסנדרה פייסל חמו, ועל אישים ותאגידים נוספים הקשורים לחברת הסייבר "אינטלקסה".
למד בתוכנית הבין-תחומית לתלמידים מצטיינים ע"ש עדי לאוטמן והוא בעל תואר ראשון במדע המדינה, תואר ראשון במשפטים ותואר שני במנהל עסקים מאוניברסיטת תל אביב.
טל בנש (נולד ב-26 באוקטובר 1989) הוא כדורגלן ישראלי המשחק בעמדת הבלם בקבוצת מ.כ.
בנש נולד וגדל בעיר כפר סבא, ובגיל צעיר הצטרף למחלקת הנוער של הפועל כפר סבא.
ב-14 באפריל 2007 ערך את הופעת הבכורה שלו בקבוצה הבוגרת של המועדון, כשנכנס כמחליף במשחק מול מכבי תל אביב שהסתיים בתיקו 0–0. עד תום העונה שותף במשחק נוסף במסגרת ליגת העל, ובעונה שלאחר מכן המשיך לשחק בקבוצת הנוער.
בעונת שותף בשישה משחקים במסגרת גביע הטוטו של הליגה הלאומית.
בינואר 2009 הושאל בנש לבית"ר כפר סבא מליגה א', ובתום חצי עונת השאלה בה רשם שלוש הופעות ליגה ועוד הופעה אחת בגביע המדינה סיים את דרכו במועדון.
בקיץ 2011 חתם בנש בהפועל הוד השרון ששיחקה אז בליגה ב', ובמדיה ערך 15 הופעות וכבש שער אחד עד שעזב את הקבוצה בינואר 2012. בנש חזר להפועל כפר סבא ששיחקה בליגה הלאומית והפך לשחקן הרכב קבוע בקבוצה.
ב-21 במרץ 2012 כבש בנש את שער הבכורה שלו במועדון, בהפסד 3–4 למכבי חיפה במסגרת גביע המדינה.
בסיום עונת ירד בנש עם הקבוצה לליגה א', ולאחר מכן היה שותף להעפלתה בחזרה לליגת העל כאשר עלתה שתי ליגות תוך שנתיים.
בעונת ערך בנש 25 הופעות בליגת העל וסיים את העונה עם הקבוצה במקום העשירי בטבלה.
ב-20 ביולי 2016 הושאל בנש לבית"ר ירושלים.
ב-28 ביולי ערך את הופעת הבכורה שלו במועדון, כשנכנס כמחליף בתיקו 1–1 נגד ילגבה הלטבית בסיבוב השלישי של מוקדמות הליגה האירופית.
ב-28 באוגוסט ערך בנש את הופעת הליגה הראשונה שלו במדי בית"ר ירושלים וכבש שער עצמי בתיקו 2–2 נגד עירוני קריית שמונה.
ב-5 בינואר 2017 סיים את תקופת ההשאלה, וחזר להפועל כפר סבא, עמה ירד בתום העונה לליגה הלאומית.
ב-20 ביוני 2017 חתם בנש לשלוש שנים בהפועל תל אביב, לאחר שירדה לליגה הלאומית.
ב-3 באוגוסט 2017 ערך את הופעת הבכורה שלו במדי הפועל תל אביב, במשחק מול הפועל רמת גן במסגרת גביע הטוטו.
את שער הבכורה שלו במועדון כבש בנש ב-8 בספטמבר 2017, בניצחון 2–0 על מכבי הרצליה.
בסך הכל כבש בעונת 2017/2018 שער אחד ב-25 הופעות, ובסופה עלה עם הקבוצה לליגת העל.
ב-3 באוגוסט 2018 חתם בנש בהפועל רמת גן, ובעונת 2018/2019 ערך במדיה 21 הופעות בליגה הלאומית.
ב-27 באוגוסט 2019 חתם בנש בקבוצת שמשון כפר קאסם מליגה א' דרום, אך לאחר שערך במדיה הופעה אחת בלבד בגביע המדינה עבר ב-28 באוקטובר להכח עמידר רמת גן מאותה הליגה.
ב-11 באוגוסט 2021 חתם במכבי יבנה.
ב-6 בדצמבר 2023 חתם בנש בהפועל מרמורק.
טל גולן הוא ספורטאי פאראלימפי ישראלי לשעבר.
גולן נפצע במלחמת יום הכיפורים ומרותק לכיסא גלגלים.
לאחר תקופת שיקום החל להתאמן בבית הלוחם חיפה.
ב זכה במדליית כסף במשחה 50 מטר בסגנון חופשי (0:37.49 שניות) וסיים במקום הרביעי במשחים ל-25 מטר בסגנון פרפר (0:21.93 שניות) ול-200 מטר בסגנון חופשי (3:22.38 דקות).
במשחה שליחים 4X100 בסגנון מעורב זכה במדליית ארד.
בשנים מאוחרות יותר החל להתאמן בריקוד בכיסא גלגלים ובבדמינטון.
טל גרנות-גולדשטיין (נולדה ב-1977) היא מנכ"לית קבוצת HOT.
טל גרנות-גולדשטיין נולדה ב-1977 בפתח תקווה.
שירתה בחיל האוויר בחדר המבצעים בטייסת מסוקים.
היא בוגרת תואר ראשון במנהל עסקים מהמכללה למינהל.
היא עבדה בחברת אינטרנט זהב כנציגת מכירות, ולאחר מכן ניהלה את חטיבת המכירות של החברה.
בשנת 2005 התמנתה לסמנכ"לית משאבי אנוש בחברה והייתה שותפה להליך המיזוג בין החברות 012 סמייל ואינטרנט זהב.
בשנת 2012 מונתה למנכ"לית חברת "אנטריפוינט מערכות" העוסקת בהקמה ותחזוקה של תשתיות מחשוב ארגוניות.
במאי 2015 החלה את עבודתה ב-HOT כראש חטיבת הלקוחות ומשנה-למנכ"ל.
בתפקיד זה ניהלה את מחלקות השיווק, שירות הלקוחות והמכירות, שהיו כפופות עד אז למנכ"ל אילן צחי.
צחי התפטר מתפקידו באוגוסט 2015 וגרנות-גולדשטיין החליפה אותו.
מינויה למנכ"לית עורר מורת רוח בקרב מספר סמנכ"לים בחברה, והם התפטרו מתפקידם.
כאשר מונתה לתפקיד מנכ"לית החברה קיבלה גרנות-גולדשטיין משכורת נמוכה יותר מהמנכ"ל הקודם, מה שעורר ביקורת תקשורתית על אפליית נשים, אך לאחר ארבעה חודשים, בהם הובילה שינויים משמעותיים בחברה, הושווה שכרה לזה של קודמה בתפקיד.
כמו כן קיבלה מענק שנתי, ובסך הכל משכורתה של גרנות-גולדשטיין בשנת 2016 הסתכמה ב-3.2 מיליון ש"ח.
בספטמבר 2016 הובילה מהלך שבו חתמה החברה על הסכם שידור לתכני רשת HBO האמריקאית, בהם הסדרות "הסופרנוס", "הסמויה", "עמוק באדמה", "משחקי הכס" ו"וסטוורלד".
בפברואר 2017 יזמה פתיחת מוקד שירות חדש באשדוד, אליו גויסו 150 עובדים חדשים.
במרץ 2017 הכריזה על מותג טלוויזיה חדש בשם "Next" המספק חבילת תכנים לצפייה באמצעות מחשב, סמארטפון או טאבלט.
בכתבת דיוקן ב"ידיעות אחרונות" ציינו מנהלי חברת HOT את הצמיחה בחברה במספר מדדים מאז כניסתה של גרנות-גולדשטיין לתפקיד, ואחד מהם אמר: "טל הצליחה לחולל מהפך מדהים.
אני 25 שנה בעולם הטלקום ומעולם לא ראיתי דבר כזה - נעצרה נטישת הלקוחות, ההכנסות חזרו לצמוח, החברה פיתחה תכנים וסדרות חדשים, השיקה ממיר חדש ועוד.
מהפך השירות שנעשה כאן עוד יילמד.
במושגים עולמיים הוט היום היא סטארט-אפ קטן, אבל היא מאוד גדולה במושגים של מה שניתן ללמוד ממנה."
טל ברנר (נולדה ב-19 באוגוסט 1982) היא במאית תיאטרון ישראלית.
טל ברנר נולדה וגדלה בחיפה ובקיבוץ רמת יוחנן.
אביה, בנימין ברנר, פרופ' להמטולוגיה ואמה, תמר ברנר, סוכנת נסיעות.
אחותה הגדולה ענבל ברנר, פסיכיאטרית.
ברנר בוגרת לימודי בימוי בבית הספר לאמנויות הבמה סמינר הקיבוצים משנת 2006.
הייתה הראשונה לביים שני מחזות של חנוך לוין: "גאולה" בבכורה עולמית ו"החייל הרזה" בבכורה ישראלית.
ביימה את ההצגה " מי שלא נולד מפסיד" בתיאטרון הקאמרי לרגל 80 שנה להולדתו של חנוך לוין.
מלמדת במסלול בימוי ובמסלול משחק בסמינר הקיבוצים משנת 2011. עבדה וביימה בתיכון לאמנויות תלמה ילין.
היא ממקימות פורום יוצרות התיאטרון בישראל.
זוכת במאית השנה ומעבדת השנה בפרס הפרינג' לשנת 2010.
ב־2019 זכתה בפרס הבימוי עבור "נקודה על הגב" בפסטיבל "כאן ועכשיו" בתיאטרון הקאמרי.
טל גורקי (נולד ב-30 ביולי 1960) הוא ראש המועצה המקומית פרדסיה.
למד בתיכון טשרניחובסקי בעיר ושירת בצה"ל בחיל השריון כמפקד טנק ומפקד ומדריך בבית הספר לשריון.
שימש יועץ לשרי הבריאות יעקב צור ושושנה ארבלי-אלמוזלינו.
היה מנהל אגף מטה במפלגת העבודה, וסגן מנהל מטה הבחירות של יצחק רבין בשנת 1992. שימש יועץ לשר האוצר אברהם (בייגה) שוחט, ולאחר מכן היה סמנכ"ל השיווק של המועצה להסדר ההימורים בספורט.
לאחר שסיים את תפקידו במועצה להסדר ההימורים בספורט, שימש גורקי כמנכ"ל מפעל תעשייתי בתחום הדפוס במשך 3 שנים, היה ראש מטה במשרד המדע, התרבות והספורט, ובשנים 2010–2013 שימש כמזכיר ויו"ר הוועד המקומי ביישוב בחן.
ב-2013 התמודד בבחירות לראשות המועצה המקומית פרדסיה, ועלה לסיבוב השני לאחר שאיש מהמועמדים לא הצליח להשיג 40% תמיכה.
בסיבוב השני ניצח את ראש המועצה יצחק ימיני, שעמד בראש היישוב משנת 1972, בהפרש של 53 קולות.
בבחירות שהתקיימו לראשות מועצת פרדסיה ב-2018, זכה גורקי לכ-60% מהקולות ולחמישה מנדטים במליאת המועצה, אשר מהווים רוב במליאה המונה תשעה חברי מועצה.
בבחירות ב-2024 ניצח, לאחר שזכה לכ-70.2% מהקולות ולחמישה מנדטים במליאת המועצה.
במהלך כהונתו החלה בניית שכונת "נופי השרון", ושכונת הדר השרון בה מתוכננות מאות יחידות דיור, חלקן במסגרת פרויקט מחיר למשתכן.
כחלק מאכלוס שכונות אלו מספר התושבים גדל מ-6,000 לכ-8,250.
כחלק מבניית שכונות אלו נבנו גם מבני ציבור חדשים, ביניהם פארק פרדסיה הכולל גם אמפי המשמש להופעות, הוקמו שתי טיילות - הצפונית והמערבית, נבנו שתי גינות כלבים חדשות והחלה הקמתו של מרכז התרבות של היישוב.
מאז כניסתו לתפקיד הושקעו משאבים רבים בתחום החינוך אשר הביאו לשיפור תוצאות מבחני המיצ"ב של בית הספר היסודי ביישוב, שיפור זה התבטא בעלייה מעשירונים 5-6 לעשירונים 9-10. אחוז הזכאות לבגרות בפרדסיה הוא מהגבוהים בארץ ועומד על מעל כ-90%.
ההשקעה בתנועות הנוער גדלה ביותר מ-50%, מה שהוביל לצמיחה במספר חניכי תנועת הנוער ביישוב, כאשר כיום יש כ-400 חניכים בתנועות הנוער בישוב.
כחלק מהגידול באוכלוסייה וההשקעה בחינוך הוקם במהלך שנת 2019 בית ספר יסודי נוסף - בית ספר "רימון", בנוסף עתיד להיבנות בית ספר על יסודי ראשון ביישוב אשר צפוי להיחנך בשנת 2024.
מיד עם תחילת כהונתו החל לפעול גורקי בנושא העתקת קו המתח הגבוה העובר ביישוב.
במהלך חודש יוני 2017 התקבלה החלטת ממשלה להעתקת קווי המתח הגבוה אל ממערב לכביש 4. נכון לשנת 2023, הוקמו קווי המתח ממערב לכביש 4, והחל תהליך הפירוק של הקו העובר ביישוב.
פרויקט מרכזי נוסף אותו הוביל כראש מועצה הוא הסדרת הכניסות והיציאות מהיישוב אל כביש 5613, אשר הגיעו לסיומן במהלך שנת 2022.
לגורקי תואר ראשון במדעי המדינה וסוציולוגיה מאוניברסיטת תל אביב, ותואר שני במנהל ומדיניות ציבורית מאוניברסיטת תל אביב, והוא בוגר לימודי תעודה בפקולטה לניהול של אוניברסיטת תל אביב.
נשוי לשרון, מורה לספרות וסגנית מנהלת תיכון "איש שלום" בכפר יונה ואב לשניים.
טל בנימין היא מאחז וחווה חקלאית קהילתית בשומרון, כקילומטר מערבית לכפר תפוח.
טל בנימין הוקמה על ידי קבוצת מתיישבים מכפר תפוח אשר התיישבו בגבעה קטנה על יד כפר תפוח בשנת תשנ"ט (1999).
בתחילה קראו ליישוב "אל-נקם", אך צה"ל קרא לו "תפוח מערב".
לאחר כמה שנים החליטו משפחות הגבעה לשנות את שמה ל-"טל בנימין" על שם בנימין כהנא, בנו של הרב מאיר כהנא, ואשתו טליה, שנרצחו בפיגוע ירי ליד עפרה.
במאי 2004 נדחתה עתירת תושבי המאחז, בעתירה ביקשו התושבים לקבוע כי יש להם זכות קניינית בקרקע.
בשנת 2015 ארגון "יש דין" עתר לבג"ץ בשם פלסטינים מהכפר הסמוך יאסוף, בטענה שהמאחז יושב על אדמות פרטיות של תושבי הכפר.
בג"ץ לא דן בנושא, ומכיוון שהמאחז אינו מוקם על אדמות מדינה, הורה בג"ץ להרוס את 17 המבנים שבו.
טל מייקל דן הוא כדורסלן עבר ישראלי, ששיחק בעמדות הסמול פורוורד והפאוור פורוורד.
כמעט כל הקריירה שלו הייתה בקבוצה עירוני נס ציונה שם שימש כקפטן הקבוצה וסמל למועדון בעיר נס ציונה.
דן נולד באבריסטווית', ויילס שבממלכה המאוחדת, למשפחה יהודית.
כשהיה בן שלוש עלו דן ומשפחתו לישראל, והתגוררו בנס ציונה.
הוא שיחק בקבוצת הנוער של מכבי ראשון לציון ובתיכון הגימנסיה הריאלית שבראשון לציון.
בשנת 2005 דן החל את הקריירה המקצועית שלו במכבי ראשון לציון.
ב-23 באוקטובר 2005 הוא ערך את הופעת הבכורה המקצועית שלו בניצחון 70–89 על א.ס.
רמת השרון בו שיחק דקה אחת.
בהמשך העונה סיים דן עם מכבי ראשון לציון את העונה במקום השלישי, אך הודחו להפועל ירושלים בחצי גמר הפלייאוף לאחר משחק דרמטי בו הפסידה ראשון לציון 85–86.
בשנת 2006 הושאל דן לעונה למכבי אשדוד באר טוביה אשר שיחקה בליגה הלאומית.
ב-17 משחקים ששיחק באשדוד, דן העמיד ממוצעים של 16.1 נקודות ו-6.6 ריבאונדים למשחק.
בשנת 2008 חתם דן לעונה בעירוני נס ציונה.
בשנת 2009 שב דן לליגת העל כאשר חתם לעונה באליצור אשקלון.
ב-26 באוקטובר 2009 ערך דן את הופעת הבכורה שלו באשקלון בהפסד 57–72 להפועל גלבוע גליל בו שיחק 7 דקות והוריד 2 ריבאונדים.
בפברואר 2010 שוחרר דן מהקבוצה לאחר 10 משחקים בלבד.
ב-14 בפברואר 2010, חזר דן לקדנציה שנייה במכבי אשדוד, כאשר חתם עד סוף העונה.
ב-31 באוגוסט 2010 חתם דן לעונה בהפועל עפולה.
ב-20 באוקטובר 2011 חזר דן לעירוני נס ציונה לקדנציה שנייה.
בעונתו השנייה בנס ציונה, דן עזר להם לעלות לליגת העל בפעם הראשונה בתולדותיהם כאשר זכה בתואר השחקן המצטיין בסדרת הגמר.
ב-23 משחקים ששיחק בעונת 13–2012, העמיד דן ממוצעים של 18.2 נקודות, 6.3 ריבאונדים ו-3.7 אסיסטים למשחק.
ב-4 ביולי 2013, האריך דן את חוזהו בקבוצה.
ב-24 בנובמבר 2014, רשם דן שיא קריירה של 29 נקודות, ב-12 מ-19 מהשדה, יחד עם 6 ריבאונדים ו-6 אסיסטים בניצחון 83–87 על עירוני נהריה.
ב-22 ביוני 2016, חתם דן על חוזה לשלוש שנים נוספות עם נס ציונה.
בעונה זו, דן סייע לנס ציונה לחזור לליגת העל לאחר סוויפ 0–3 על הפועל באר שבע.
בעונה השביעית שלו עם נס ציונה, דן סייע להם להגיע לרבע גמר הפלייאוף של הליגה הישראלית 2018, שם הפסידו למכבי תל אביב.
בעונת 2021 הוביל את נס ציונה לגמר אליפות היורופקאפ אחרי ניצחון 82-74 נגד סטאל אוסטרוב.
במשחק הגמר שיחק כשהוא סובל משבר בידו וחתכים בראשו, כתוצאה מפציעה במשחק חצי הגמר.
המשחק הסתיים בניצחון היסטורי של נס ציונה שזכתה בגביע, אותו הניף דן כקפטן הקבוצה, כשידו מגובסת וראשו חבולה.
ב-14 ביוני 2022 הודיע על פרישה ממשחק אחרי 11 עונות רצופת בעירוני נס ציונה שבה שימש כקפטן הקבוצה, ההנהלה הודיעה שמספר 6 (המספר של טל דן) ייתלה על תקרת האולם ואף שחקן לא יוכל לללבוש יותר את המספר 6 במדי הקבוצה.
ב-5 בספטמבר 2022 הודיע על כך שחוזר למשחק מקצועי באליצור יבנה מהליגה הארצית.
2023-2024 הצטרף לנס ציונה אשר משחקת בליגה א'
טל וייס (נולד ב-2 באפריל 1979) הוא שחקן תיאטרון, מדבב, וזמר-יוצר ישראלי.
טל וייס גדל בעיר נתניה ועם סיום לימודיו בתיכון "שרת" בעיר בשנת 1997 התגייס לצה"ל ושירת כשנתיים בחיל המודיעין.
עם סיום שירותו הצבאי החל את לימודיו בבית הספר הגבוה לאומנויות הבמה "בית צבי", אותם סיים בשנת 2002. במהלך לימודיו זכה וייס במספר מלגות הצטיינות.
בעבר היה וייס בן זוגה של השחקנית אילנית גרשון ולשניים נולדו תאומים בשנת 2016. בימים אלה נמצא בזוגיות עם השחקנית אלה רוזנצוייג ולהם בן משותף שנולד ב-2025.
בין השנים 2002-2004 שיחק וייס בעיקר בתיאטרון הספרייה.
בקיץ 2004 השתתף בהפקה המסחרית של המחזמר "צלילי המוזיקה" בבימויו של משה קפטן.
בשנת 2005 שיחק את התפקיד הראשי זמלה בהצגה "עלי כינור" בהפקת תיאטרון באר שבע ובבימויו של רפי ניב.
בשנת 2006 שיחק את התפקיד הראשי נורי בהצגה "תרנגול כפרות" בהפקת תיאטרון הקיבוץ ובבימויו של רפי ניב.
בשנת 2007 חזר וייס לתיאטרון באר שבע וגילם את דמותו של מרק בהצגה "הנערה מן הכפר" בבימויו של משה קפטן.
כמו כן שיחק בהפקה המסחרית של המחזמר "נרניה - האריה המכשפה וארון הבגדים" גם כן בבימויו של קפטן.
גם בשנת 2008 שיתף פעולה עם משה קפטן כשגילם את דמותו של נוח בהפקה המסחרית (בשיתוף תיאטרון בית ליסין) של המחזמר "אוליבר".
בשנת 2009 לקח וייס חלק במופע "ערב עירוני" - ערב מוזיקלי משיריו של נתן אלתרמן בבימויו של גיא אלון ובניהולו המוזיקלי של עידו מנור.
כמו כן הצטרף להצגת הילדים "אמיל והבלשים" בהפקת תיאטרון המדיטק, בבימויו של רפי ניב.
בין לבין גילם וייס את דמותו של אראל בהצגת הילדים "המלאך" בהפקתם המשותפת של תיאטרון בית לסין ותיאטרון המדיטק ובבימויה של ציפי פינס.
כמו כן, גילם את דמותו של רוברט בהצגה "הכתובה" בבימויו של אבישי בן גל, את דמותו של חיליק בהצגה "שירות לקוחות" ואת דמותו של רולנד בהצגה "משהו קוסמי" בבימויה של שרה פון שוורצה (הצגה בה שיחק לצד אשתו באותו הזמן - אילנית גרשון), כולן הפקות של תיאטרון הספרייה.
בשנת 2018 השתתף וייס בסרט הקצר "סומניה" מאת ובבימויה של דניאל ג'יידלין, תלמידת בית הספר לקולנוע "מנשר".
הסרט נבחר לבחירה הרשמית של פסטיבל הקולנוע הבינלאומי "Blow Up Art House" בשיקגו.
וייס דיבב מגוון תפקידים בסרטים "למעלה", "הדרקון הראשון שלי", "טינטין" ו"מכוניות 2".
בשנת 2016 הוציא וייס את אלבום הבכורה (EP) "מה כבר יכול להיות?" בהפקתו המוזיקלית של היוצר ברק אולייר.
מתוך האלבום יצאו לרדיו 3 סינגלים: "רעש לבן", "מה כבר יכול להיות" ו"התזוזות הקטנות".
במהלך לימודיו בבית צבי זכה וייס במספר מלגות הצטיינות ובמהלך עבודתו בתיאטרון הקאמרי זכה במלגה ע"ש אלי ליאון לשחקן מצטיין.
בשנת 2023 זכה בפרס ראש העיר תל אביב לשחקן מצטיין בתפקיד משנה עבור תפקידו בהצגה "הבן של מושיקו הגדול".
טל ברגמן (נולד ב-20 בדצמבר 1963) הוא מתופף, מלחין ומפיק מוזיקלי ישראלי.
נולד בראשון לציון, אביו היה חובב מוזיקת ג'אז וכבר כשהיה בן 6 החליט שהוא רוצה לתופף.
ברגמן החל ללמוד מוזיקה בקונסרבטוריון ראשון לציון, ואחר כך למד כלי הקשה במשך 5 שנים אצל אלון בור, נגן התזמורת הפילהרמונית הישראלית, באמצעות מלגה מקרן שרת.
בנוסף למד אצל ג'רי גרבל תיפוף ג'אז ומוזיקה לטינית.
בגיל 11 החל להופיע ועד גיל 18 נגן עם דורי בן זאב, קורין אלאל ובמופע של יפה ירקוני.
בשנת 1980 הופיע צ'יק קוריאה עם להקתו בישראל.
ברגמן הצליח להתגנב עם שני תופי בונגו קטנים לג'אם סשן מאולתר בשעת לילה במלון שרתון תל אביב.
צ'יק קוריאה הבחין בו והציע לו להצטרף, התרשם מאוד ובסוף הערב נתן לו את כתובתו בלוס אנג'לס ואמר לו שאם יגיע לעיר ישמח לנגן איתו.
מאחר שחל עיכוב בקבלת אשרת כניסה לארצות הברית, החליט ברגמן לנסוע לקנדה ונרשם ללימודי מוזיקה בטורונטו.
כמה שבועות אחר כך הגיע צ'יק קוריאה להופיע בעיר, ברגמן קנה כרטיס להופעה נכנס מוקדם כשהלהקה ערכה עוד חזרה.
להפתעת ברגמן צ'יק קוריאה זכר אותו מהביקור בישראל והזמין אותו לבמה במהלך ההופעה.
אחר כך נסע ללוס אנג'לס והופיע עם צ'יק קוריאה עוד מספר פעמים, לאחר 8 חודשים חזר לישראל לקראת הגיוס לצבא.
בישראל הקים הרכב ג'אז עם הקלידן חיים קחטן, ובהמשך הופיעו במועדון "המרתף העליון" בבית לסין עם חיים רומנו ויוסי פיין.
במקביל במהלך 1982 ניגנו ברגמן וקחטן בסיבוב ההופעות של נורית גלרון.
בשנת 1985, עבר לגור בניו יורק, ניגן עם להקת דם, יזע ודמעות, ג'אקו פסטוריוס, ממפיס סלים ושיתף פעולה עם יוסי פיין.
בשנת 1989, נגן תופים בסיבוב ההופעות של מוזיקאי הרוק הרוסי בוריס גרבנשצ'יקוב ברחבי אירופה.
בשנת 1990, הצטרף לסיבוב ההופעות העולמי של כוכב הרוק הבריטי בילי איידול, לאחר שאיידול והמפקים שלו בחנו 80 מתופפים.
ברגמן השתתף אחר כך גם בהקלטות האלבום "Cyberpunk" שיצא לאור ב-1993 .
בשנות ה-90 ברגמן שהה בעיקר בלוס אנג'לס, ועסק בהקלטות אלבומים של אמנים שונים כמתופף ונגן כלי הקשה.
בישראל הפיק, עיבד וניגן בשנת 1995, את האלבום "מתוך ההריסות" של מיכאל מחפוד פטישי.
והשתתף באלבום "טיפ טיפה" של אהוד בנאי ב-1998. ב-28 במאי 1998, השתתף במופע האיחוד של להקת כוורת לכבוד חגיגות שנת ה-50 למדינת ישראל, שיצא גם כאלבום בשם כוורת בפארק.
בשנות ה-2000 חזר להופיע ולעבוד בישראל.
בין השאר השתתף במופע של הגיטריסט רוני פיטרסון, בהקלטת האלבום שמש רטובה של אריק איינשטיין (2002), בהקלטת האלבום של רפי גינת "בחירות אישיות" (2004), הופיע והקליט עם יזהר אשדות, ובאלבום "מה שהשמיים נותנים" של נורית גלרון.
בתחילת העשור השני של המאה ה-21 החל ברגמן לעבוד עם הגיטריס, הזמר והמלחין האמריקאי ג'ו בונמסה, איתו הופיע בין השנים 2012 ל-2015.
ברגמן נשוי למפיקה והבמאית דנה לוסטיג, שהיא שותפה בחברת ההפקות של אחיו הצעיר רם ברגמן.
ברגמן השתתף בהקלטות של עשרות אלבומים כמתופף, נגן כלי הקשה, מעבד ומפיק מוזיקלי בישראל ובארצות הברית.
האלבום הראשון בו השתתף ב-1981, היה "חצות" של שלמה ארצי, בו ניגן תופים בשיר "לנגב".
אחר כך השתתף בהקלטות האלבומים של שם טוב לוי "ארץ שמש - שירים בין מזרח למערב" (1982) ו"אלבום משפחתי" (1983).
באלבום "40:06" של גידי גוב, באלבום הראשון של דני רובס "מסגרות" (1983) ואלבומה של מרגלית אנקורי "מוכרחים לזוז" (1984).
בשנות ה-90 השתתף בארצות הברית בהקלטות אלבומים של פיטר סטרה, לותר ואנדרוס, צ'אקה קאן, סטיבי סיילס, בלינדה קרלייל, סימפל מיינדס, ג'רי גופין, ג'ו זאווינול, רובין סטון, אם סי סולאר, עומר פארוק טקבילק ורבים אחרים.
בתחילת שנות ה-2000 השתתף ברגמן בפרויקט של רוד סטיוארט להקלטת שירים מתוך "ספר השירים האמריקאי הגדול", במסגרת הפרויקט הקליט סטיוארט 4 אלבומים.
ברגמן השתתף בהקלטת שניים מהם, כנגן ומעבד מוזיקלי של מספר שירים.
בשנת 2008 השתתף באלבום Stones World: The Rolling Stones Project II של מוזיקאי הג'אז טים ריס בו בוצעו גרסאות ג'אז של שירי הרולינג סטונס.
באותה שנה השתתף גם בהקלטת האלבום 26 Letters - 12 Notes של הזמר-יוצר והגיטריסט האנגלי דייב מייסון.
בשנת 2015 השתתף בהקלטת האלבום stages של הזמר ג'וש גרובן.
ברגמן הלחין, הפיק וניגן בעשרות פסקולים של סרטי קולנוע ותוכניות טלוויזיה.
בין השאר בסרטים של חברת ההפקות של דנה לוסטיג ורם ברגמן, ותוכניות טלוויזיה דוגמת בוורלי הילס 90210 והשופטת ג'ודי.
טל הרצוג (נולד ב-1996) הוא שחקן פוקר מקצועי ישראלי ומנהל של מכללה לפוקר.
הרצוג זכה במקום השני באליפות המשנה של אליפות העולם בפוקר.
במהלך הקריירה זכה בסך של כמיליון דולר בטורנירי פוקר.
טל נולד וגדל בראשון לציון לאב איש עסקים ואם עו"ד.
בהמשך עבר לגור עם משפחתו בקיסריה.
את שירותו הצבאי העביר כלוחם בגדוד 202 של חטיבת הצנחנים.
בשנת 2019 עם שחרורו מצה"ל החל לעסוק בפוקר מקצועי.
הרצוג משחק בשמו Tal Herzog אך בסבב העולמי הוא בחר לשחק תחת כינוי Turkey1.
בשנת 2021 עקב הקורונה עברו סבבי אליפות העולם לאינטרנט.
הרצוג השתתף באליפות המשנה של אליפות העולם בפוקר וזכה במקום השני.
באליפות השתתפו 6,395 שחקנים מרחבי העולם.
הזכייה במקום השני הקנתה להרצוג 923 אלף דולר.
עם הזכייה, הרצוג נכנס לרשימת עשרת הישראלים שהרוויחו סך פרסים של מעל מיליון דולר במהלך הקריירה.
את זכייתו הרצוג זקף בהכנה המנטלית אותה עבר במסגרת הקמת מכללה לפוקר אותה הוא מנהל.
פירוט הזכיות באליפות העולם בפוקר
טל גן צבי (נולד ב-31 במאי 1981) כיהן כראש הסגל של ראש ממשלת ישראל נפתלי בנט ויועצו בין השנים 2013-2022.
למד בישיבת נתיב מאיר, במכינה קדם-צבאית בני דוד, ושירת שלוש שנים ביחידת אגוז.
לאחר סיום שירותו למד שנתיים נוספות בעלי.
למד לתואר שני במשפטים לבוגרי כלכלה ומינהל עסקים בבר-אילן.
בבחירות לרשויות המקומיות בישראל ב-2008, שימש מנהל השטח בקמפיין של ניר ברקת לראשות העיר ירושלים.
לאחר שניצח ברקת, מונה לעוזרו האישי.
ב-2013 הצטרף לצוות של שר הכלכלה נפתלי בנט, ומונה לראש לשכתו.
ב-2015 מונה לראש המטה שלו כשר החינוך.
כן ניהל את כל מערכות הבחירות בהן השתתף בנט.
בנוסף, לאורך שנים מיין את הליכי הקבלה של האישים השונים עבור בנט במפלגות הבית היהודי, הימין החדש וימינה, וכן קיים קשרים עם גורמים פוליטיים רבים.
גן צבי משמש כחבר דירקטוריון קרן קיימת לישראל.
לאחר הבחירות ב-2021, ניהל את המשא ומתן הקואליציוני להקמת ממשלת ישראל השלושים ושש מטעם ראש הממשלה נפתלי בנט.
לאחר הקמת הממשלה, מונה לראש הסגל.
במסגרת תפקידו היה אמון על גיבוש האסטרטגיה המדינית של בנט ויישומה המעשי.
ב-23 במאי 2022 הודיע על כוונתו לפרוש מתפקידו.
גן צבי נשוי לנגה (לבית ארליכמן), אב לחמישה ומתגורר במצפה אילן.
טל גרניט (נולדה ב-24 ביולי 1969) היא במאית, תסריטאית ומפיקת קולנוע ישראלית.
בוגרת בית הספר לקולנוע ע"ש סם שפיגל בהצטיינות.
גרניט החלה לימודי משחק בבית הספר למשחק של יורם לוינשטיין אך עברה ללימודי תסריטאות בבית הספר לתסריטאות של עדית שחורי ואחריו ללימודים בסם שפיגל וסיימה את לימודיה ב-2003 בהצטיינות.
בשנת 2006 חברה לשרון מימון וביחד הם כתבו את דרמת הטלוויזיה משכנתא, בכיכובם של אלי פיניש, הילה סורג'ון-פישר זאב רווח ואוולין הגואל שזכה בפסטיבל ירושלים בפרס הדרמה הטובה ביותר.
בשנת 2014 כתבה וביימה ביחד עם מימון את הסרט מיתה טובה – The Farewell Party בכיכובם של זאב רווח, לבנה פינקלשטיין, עליזה רוזן, אילן דר ורפי תבור.
מיתה טובה זכה בפרס חביב הקהל במסגרת Giornate Degli Autori בפסטיבל ונציה וזכה ב-Brian award, לסרטים שעוסקים בערכים של רציונליות, זכויות אדם, דמוקרטיה, פלורליזם, חופש מצפון, אינדיבידואליות, עקרון שוויון ההזדמנויות במוסדות ציבוריים לכל האזרחים, ללא הבדלים המבוססים על מין, זהות מגדרית, נטייה מינית, עמדות דתיות או פילוסופיות.
הסרט הוקרן גם במהדורה ה-44 של פסטיבל הסרטים הבינלאומי ברוטרדם, והגיע למקום השני בפרס הקהל של IFFR.
מיתה טובה היה מועמד ל-14 פרסי אופיר וזכה בארבעה, פרס השחקן הכי טוב, פרס הצילום, פרס האיפור ופרס עיצוב התלבושות.
מיתה טובה הופץ בעשרות מדינות באירופה, ארצות הברית ויפן.
מיתה טובה הופק על ידי Pie Films, 2Team Productions, Twenty Twenty Vision – טליה קליינהנדלר ואסנת הנדלסמן-קרן ובתמיכת קרן הקולנוע.
בשנת 2018 כתבה וביימה ביחד עם מימון את הסרט "הנשף" Flawless בכיכובן של סתיו סטרשקו, נצנת מקונן, נועם לוגסי, מיכה סלקטר וארד טריפון רשף.
הנשף השתתף בתחרות הבינלאומית בפסטיבל טרייבקה, היה מועמד ל-14 פרסי אופיר וזכה בשלושה, פרס הליהוק, פרס האיפור ופרס עיצוב התלבושות.
הנשף זכה בפרס הראשון בפסטיבל הקולנוע היהודי במיאמי.
הסרט הופק על ידי Pie Films, Twenty Twenty Vision -טליה קליינהנדלר ואסנת הנדלסמן-קרן ובתמיכת קרן הקולנוע
בשנת 2023 ביימה עם מימון את הסרט סוף טוב My Happy Ending, תסריט של רונה תמיר על פי המחזה סוף טוב של ענת גוב, בכיכובן של אנדי מקדואל, מרים מרגוליס, סאלי פיליפס, טמזין גרג וראקהי תאקרר.
הסרט הופק על ידי Pie Films – טליה קליינהנדלר ואסנת הנדלסמן-קרן.
בשנת 2009 כתבה ביחד עם מימון את הסרט הקצר להרוג דבורה To Kill a Bumblebee בכיכובם של רמי הויברגר ודביר בנדק אשר הוקרן לראשונה בפסטיבל לוקרנו, זכה בפרס הראשון בפסטיבל וויאדוליד, בפרס הראשון בפסטיבל חיפה ובפרס הראשון בפסטיבל Aguilar de Campoo short film festival והוקרן פסטיבלים נוספים ברחבי העולם.
להרוג דבורה הופק על ידי גרניט ומימון בשיתוף גל גרינשפן וגרינפרודקשנס בתמיכת קרן מקור.
בשנת 2011 כתבה ביחד עם מימון את הסרט הקצר חופש גדול – Summer Vacation, בכיכובם של יפתח קליין, הילה וידור ועודד ליאופולד ובהשתתפות עידו ברטל, בר מיניאלי ורוסלן לבצ'וק.
חופש גדול התקבל לתחרות הרשמית של פסטיבל סאנדנס ונבחר לעשרת הסרטים הקצרים המועמדים לפרס האוסקר.
חופש גדול הוקרן בפסטיבל חיפה, בפסטיבלים ברחבי העולם וזכה בפרס הסרט הבינלאומי הטוב בפסטיבל Flicker Fest ובפרס השופטים בפסטיבל ImageOut Rochester LGBT Film Festival ועוד.
הסרט הופק על ידי גרינפרודקשנס בשיתוף גרניט ומימון ובתמיכת קרן מקור.
בשנת 2023 כתבה וביימה עם מימון את הסרט הקצר צו הרחקה Restraining Order בכיכובם של אניה בוקשטיין ואוהד קנולר.
הסרט הופק על ידי גרניט ומימון בשיתוף קובי מזרחי.
זוכה ציון לשבח בפסטיבל קולנוע דרום, השתתף בפסטיבל הולי שורטס ועוד פסטיבלים ברחבי העולם.
בשנת 2023 יצרה ביחד עם מימון ורונה תמיר את הסדרה חולי אהבה The Best Worst Thing בכיכובם של איילת זורר, עמוס תמם, נלי תגר, זהר שטראוס, דנה סמו ובהשתתפות שרה פון שוורצה, יואב לוי ועוד בהפקת ספירו סרטים, ושידורי קשת.
גרניט היא בוגרת בית הספר לתסריטאות של עידית שחורי.
נבחרה פעמיים להשתתף ב-Talent Campus במסגרת פסטיבל ברלין 2005 ו-2010.
השתתפה בחממת הנשים של הקרן החדשה לפיתוח סרטים דוקומנטריים בשנת 2014.
עריכת תסריט בשיתוף מימון של הסדרה בשבילה גיבורים עפים של עמרי גבעון
עריכת תסריט הבריכה של עמיחי גרינברג
גרניט חברת הנהלת איגוד הבמאיות והבמאים משנת 2020
חולי אהבה The Best Worst Thing – בימוי, תסריט ויצירה (2024)
הנשף Flawless– בימוי ותסריט (2018)
מיתה טובה The Farewell Party– בימוי ותסריט (2014)
חופש גדול Summer Vacation– בימוי, תסריט, הפקה (2012)
להרוג דבורה To Kill a Bumblebee – בימוי, תסריט, הפקה (2010)
משכנתא Mortgage – בימוי ותסריט (2006)
חגיגה לעיניים – סיפורו של הקולנוע הישראלי – בתפקיד עצמה (2015)
טל ברדה (נולדה ב-1983) היא יוצרת ומפיקת קולנוע דוקומנטרי ישראלית.
טל נולדה לאם אמריקאית ולאב צרפתי וגדלה בירושלים.
היא למדה בחוג לקולנוע וטלוויזיה באוניברסיטת תל אביב משנת 2009 עד לשנת 2012. בנוסף למדה תולדות האמנות ותקשורת באוניברסיטת לה־מירל בצרפת.
בשנת 2013 זכתה במענק תוכנית הסרטים של גרינהאוס בשיתוף פסטיבל הסרטים טרייבקה.
סרטה "משפחה בטרנס" זכה בפסטיבל דוקאביב לשנת 2018 בקטגוריית הסרט הטוב ביותר.
בשנת 2021 הגיעה ברדה לגמר התחרות SIMA לסרטים דוקומנטריים עם הסרט "משפחה בטרנס" אך לא זכתה.
ברדה עבדה עם גופי שידור בינלאומיים ביניהם: HBO, ARTE, BBC, CBC, ZDF, IKON.
ברדה היא אחותה של ד"ר יעל ברדה והמעצבת תמר ברדה.
2016 - הממלכה המופלאה של פאפא אלאייב
2019 - מאה מיליון צפיות
טל גרושקה (נולד ב-25 במרץ 1998) הוא שחקן ישראלי.
בתחילת דרכו השתתף פרסומות מסחריות רבות, ביניהן לחברות כמו תנובה, קלינקס, אוסם, אפריקה ישראל, מקדונלד'ס, אל על וסלקום.
השתתף בפרומו לאתר "השכונה של הופ!".
בשנת 2008 השתתף בסדרה "עוד משפחה וחצי".
בשנת 2009 השתתף בקלטת הילדים "גיגיגיגונת".
באותה שנה שיחק בתפקיד אורח לפרק אחד בסדרת הילדים "קופיקו".
בשנת 2016 סיים בהצטיינות את לימודיו בבית הספר תלמה ילין.
במהלך לימודיו במוסד, הוא השתתף במספר הפקות תיאטרון: "הדיבוק", "קומפני", "המתלבט", "אנטיגונה" ו"גריז" בתפקיד דני זוקו.
בחודש מרץ 2019 עלתה ההצגה "גבעת חלפון אינה עונה" בתיאטרון הבימה בה מגלם גרושקה את רג'י.
בינואר 2020 עלתה ההצגה "מצדה 1942" בתיאטרון הבימה בה מגלם גרושקה את לאון/דויד.
ב-5 באפריל של אותה השנה עלתה לאוויר סדרת הנוער "פלמ"ח" בה כיכב גרושקה כיוחנן שושני במשך 3 עונות.
באותה השנה החל ללמוד משחק בסל"ה - הסטודיו לאמנויות התיאטרון מיסודו של יורם לוינשטיין.
ב-5 באוגוסט 2021 יצא לאקרנים הסרט "פול ספיד" בו מגלם גרושקה את דמותו של תום שורש.
בחודש נובמבר 2022 פורסם כי גרושקה לוהק לתפקיד הראשי של גבריאל לוין במחזמר "מרי לו" לצד ליהי טולדנו.
באותה שנה יצא להקרנים הסרט בחורים טובים בהשתתפותו בתפקיד אלי.
במאי 2023 עלתה הסדרה "לעוף על אנה" בה הוא מגלם את דמותו של איתמר נישרי.
בינואר 2024 עלה המחזמר "בלוז לחופש הגדול" בתיאטרון בית ליסין.
במחזמר גילם גרושקה את דמותו של מרגו (אהוד מרגוליס).
בשנת 2024 שיחק בהצגה "יומן חוף ברייטון" בתיאטרון בית ליסין שם שיחק את דמותו של יוג'ין בהצגה שיחקו גם:יונה אליאן קשת,יורם טולדנו,מיה דגן,אבירם אביטן,נאיה פדרמן ודין הפנר
מסוף שנת 2021 עד פברואר 2023 היה במערכת יחסים עם השחקנית דין הפנר, אותה הכיר בבית הספר למשחק "הסטודיו מייסודו של יורם לוינשטיין" כשלמדו באותה הכיתה.
בסוף 2023 השניים חזרו לזוגיות ובאפריל 2024 פורסם כי השניים עברו לגור יחד בתל אביב.באוקטובר של שנת 2025 פורסם כי השניים נפרדו לאחר כ-4 שנות זוגיות בניהם פרידה.הזוג צפוי להמשיך לעבוד ביחד בהצגות כוורת לילדים ובלכלוכית.הפרידה הגיעה לאחר הורדת ההצגה המשותפת יומן חוף ברייטון
שנהפרויקטדמותהערותטלוויזיה2004איפה אתה חי?!דמויות שונותהשתתפות במערכונים2007להוציא את הכלבליאורשחקן אורחמילואים2009עוד משפחה וחציעופרי דגןפולישוקקסם בוהדנהשחקן אורחקופיקואלעד2014הקלמרים2018האחיות המוצלחות שלישחקן אורח2019מטומטמת2020–2022פלמ"חיוחנן שושני2022–2024מקיף מילאנואדם2023לעוף על אנהאיתמר נישריסרטים2005המכשפה מרחוב מלצ'טסרט טלוויזיהיומולדתסרט קצר2006תנועה מגונהדוד קליינהאוססרט קולנוע2007אבא קבעזיוסרט סטודנטים2009גיגיגיגונתניבקלטת ילדיםאחים2013שש פעמיםבראלסרט קולנוע2017סימונה ועדןלויסרט סטודנטים2021פול ספידתום שורשסרט קולנוע2022בחורים טוביםאלי
2019: "גבעת חלפון אינה עונה" בתפקיד רג'י.
2024: "בלוז לחופש הגדול (מחזמר)" בתפקיד מרגו.
2024: "יומן חוף ברייטון" בתפקיד יוג'ין.
2025: "אמדאוס" בתפקיד וולפגנג אמדאוס מוצרט.
שנהפרסקטגוריהעבודה מועמדתתוצאה2020פרסי נבחרי השנה של פרוגישחקן אהוב בסדרת נוערפלמ"ח20212022פלמ"ח, מקיף מילאנו
טל בקר (נולד ב-1972) הוא עורך דין ודיפלומט אוסטרלי-ישראלי.
הוא מוכר כמומחה למשפט בין-לאומי.
לאורך שנות ה־90 עד 2005 היה בקר יועץ משפטי בצבא הגנה לישראל, במשרד החוץ ובנציגות ישראל באו"ם.
בשנים 2006–2009, בתקופת כהונתה של ציפי לבני כשרת החוץ, היה בקר אחד מיועציה ואנשי סודה הקרובים ביותר בנושאים דיפלומטיים ומשפטיים, ושימש ראש צוות המשא ומתן של ישראל ב ב-2007.
בקר משמש בצוות המשפטי שמייצג את מדינת ישראל בתלונת דרום אפריקה נגד ישראל בגין רצח עם בפני בית הדין הבין-לאומי לצדק (ICJ).
בקר נולד ב-1972 בפריז, צרפת.
אביו היה ממוצא מרוקאי, פרופסור באוניברסיטה לשפות שמיות עתיקות.
אמו גדלה במלבורן, אוסטרליה, והייתה בת לניצולי שואה מפולין.
הוריו הכירו בסוף שנות ה־60 בירושלים.
כאשר בקר היה בן 4 התגרשו הוריו והוא עבר עם אמו וסבו למלבורן, שם למד בבית הספר ליבלר יבנה, בית ספר יהודי אורתודוקסי מודרני.
עקב הידרדרות יחסיו עם אביו, שחזר לצרפת, אימץ בקר את שם הנעורים של אמו.
לאחר התיכון למד בקר בישיבת הר עציון במשך שנה.
לאחר שסיים תואר באמנויות במלבורן, עם התמחות במשפט בינלאומי, עבר בקר לישראל ב-1994. בראיון ל-Sydney Morning Herald אמר בקר שהוא רוצה "להיות חלק מהעתיד של עמו".
בקר הגיע לישראל בזמן הדיונים על הסכמי אוסלו.
לישראל היה מחסור בעורכי דין בינלאומיים דוברי אנגלית, ובקר מונה ליועץ המשפטי של אוגדת עזה בצבא הגנה לישראל כדי לבנות את מנגנוני היסוד לשיתוף פעולה כלכלי וביטחוני בין ישראל ל החדשה שנוצרה.
במהלך שירותו הצבאי היה מעורב גם במשא ומתן על "מעבר בטוח" בין יהודה ושומרון לרצועת עזה.
בשנת 1998 הצטרף בקר למשרד החוץ והיה יועץ משפטי למשלחות הישראליות במאמצי תהליך השלום שלאחר מכן.
במהלך פסגת קמפ דייוויד בשנת 2000, הוא נקרא מדי יום על ידי המשלחת הישראלית לייעוץ משפטי בנושא גבולות ופליטים.
בשנת 2001 נסע בקר לניו יורק כדי לקבל את הדוקטורט שלו באוניברסיטת קולומביה ולשמש כיועץ משפטי בנציגות הישראלית באומות המאוחדות, והגיע שבוע לפני פיגועי 11 בספטמבר .
אז כינה סגן נציג קבע ישראלי באו"ם, אריה מקל, את בקר "המקצוען החשוב ביותר במשלחת".
שגרירים זרים היו שולחים לעיתים קרובות את נאומיהם לבקר להערה.
בשל קשריו והיכרותו עם חוקרי משפט בינלאומיים, הוא נבחר לסגן יו"ר הוועדה המשפטית של העצרת הכללית של האו"ם בשנת 2003, הישראלי הראשון בתפקיד כה גבוה מזה יותר מ-40 שנה.
בתקופת כהונתה של ציפי לבני כשרת החוץ הישראלית בין השנים 2006 ל-2009, היה בקר אחד מיועציה ואנשי סודה הקרובים ביותר בנושאים דיפלומטיים ומשפטיים.
ביולי 2006 הוא כתב הצעה ל"יציאה דיפלומטית" ממלחמת לבנון השנייה שהפכה בסופו של דבר לבסיס להחלטת מועצת הביטחון של האו"ם 1701, שסיימה את המלחמה.
לאחר המלחמה תלה בקר עותק ממוסגר של ההחלטה במשרדו אך בצורה מעט עקומה, כדי לא לשכוח ש"ההחלטה הייתה רחוקה מלהיות מושלמת".
הוא היה מראשי צוות המשא ומתן של ישראל בוועידת אנאפוליס ב-2007, כאשר לבני הייתה ראש צוות המשא ומתן, ובקר ניהל משא ומתן רב עם נציג הפלסטינים סאיב עריקאת ב-2008 בנושא הפליטים, ופיתח קשרים חיוביים עם עמיתיו הפלסטינים.
הערות בנוגע לשיחות של עריקאת ובקר הודלפו מאוחר יותר במסגרת המסמכים הפלסטיניים .
על פי ניתוח של אל-ג'זירה באנגלית של הערות פלסטין, בקר היה "דמות משפיעה מאחורי הקלעים" במהלך פגישות עם פלסטינים.
לאחר שעזב את השירות הממשלתי, בקר היה עמית בכיר במכון וושינגטון למדיניות המזרח התיכון מ-2010 עד 2012. עד 2013 הוא חזר לממשלה כסגן יועץ משפטי ראשי ולאחר מכן כמנהל המשפט הבינלאומי במשרד החוץ הישראלי.
בקר היה בצוות הישראלי בתלונת דרום אפריקה נגד ישראל בגין רצח עם בשנת 2024 בפני בית הדין הבינלאומי בהאג.
בנאום הפתיחה שלו, האשים בקר את דרום אפריקה בהבאת "סיפור מעוות בגסות" וטען כי הסבל של אזרחים ישראלים ופלסטינים הוא תוצאה של האסטרטגיה של חמאס.
טל הובר היא מעצבת גרפית ישראלית והמייסדת של חברת המיתוג "ג'ירף",המתמחה בתחום המיתוג והתקשורת החזותית.
הובר מוכרת גם בתור מעצבת קמפיין מודעות החטופים 'KIDNAPPED', לצד האמנים Dede וניצן מינץ למען השבת החטופים מעזה עקב טבח שבעה באוקטובר.
בוגרת בית הספר ויטל לעיצוב (לימים חלק ממכללת שנקר).
בשנת 2000, ארבע שנים לאחר סיום לימודיה, הקימה את חברת ג'ירף (Giraff Visual Communications).
החברה, הממוקמת ביבנה ומנוהלת בשיתוף עם ניר הובר, מספקת שירותי מיתוג ועיצוב ללקוחות שונים כגון ארגונים עם שיווק בינלאומי, חברות B2B, חברות סטארט-אפ, מוסדות תרבות ואמנות ופרויקטים לאומיים.
תחומי ההתמחות של הובר הם מיתוג ועיצוב שפה גרפית, עיצוב חללי תצוגה, משרדים ותערוכות, עיצוב דיגיטלי ואתרים תדמיתיים, עיצוב אריזות, עיצוב בולים ועוד.
הובר גם כותבת מאמרים מקצועיים בתחום המיתוג והעיצוב, המתפרסמים בפלטפורמות דיגיטליות שונות.
ב-7 באוקטובר 2023, יזמה והפיקה ביחד עם האמנים Dede וניצן מינץ את קמפיין מודעות החטופים KIDNAPPED למען השבת החטופים מעזה.
הקמפיין זכה להכרה בינלאומית במגוון ארצות ומוסדות לרבות בניין האו"ם, הקונגרס האמריקאי, אוניברסיטת הארוורד ואחרות וכן לתואר "קמפיין הגרילה הטוב ביותר בכל הזמנים", בנוסף לזכייה בשלושה אותות הוקרה בשנת 2024:
אות נשיא המדינה להתנדבות לשנת תשפ"ד
הפרס ע"ש טדי קולק לקידום התרבות היהודית מטעם הקונגרס היהודי העולמי
פרס הזהב בתחרות המיתוג של ישראל בקטגוריית עמותות וחברה
לאורך שנות פעילותה, במקביל לעבודתה המסחרית, מובילה פעילות פרו-בונו למען עמותות חברתיות, בדגש על אוכלוסיות מוחלשות ואנשים עם מוגבלויות וצרכים מיוחדים.
ייצוג ישראל בתחרות WORLDSTAR הבינלאומית לעיצוב אריזה
מקום ראשון - עיצוב מוצר עידוד שיווק
מקום ראשון - עיצוב עבור מכון ויצמן למדע
מקום שני - עיצוב אריזה לחברת מפרולייט
מקום שני - מיתוג חטיבת אוויר אלביט מערכות
מקום שני - מיתוג חברת "הזרע"
"כוכב ישראל" - אריזה מצטיינת לעיצוב אריזת תיקי אוכל
"מושכת בחוטים" - הסדנה לאמנות יבנה (2021)
טל בסכס (נולד ב-11 באפריל 1976, י"א בניסן ה'תשל"ו) הוא עורך דין, דירקטור ואיש ציבור ישראלי, המכהן כמנכ"ל החברה למתנ"סים הארצית ויו"ר חברת נגה הממשלתית, האחראית על ניהול מערכת החשמל בישראל.
בסכס נולד וגדל ברמת גן למשפחה ציונית-דתית.
בצעירותו למד במוסדות דתיים, והיה חניך ומדריך בתנועת בני עקיבא.
עם גיוסו לצה"ל, התנדב לגדוד 202 של חטיבת הצנחנים, בו שירת כלוחם.
לאחר פציעה במהלך צניחה, הועבר לשרת בבסיס תל השומר.
בהמשך שירת במילואים כלוחם באוגדת יהודה ושומרון.
לאחר שחרורו מצה"ל, למד במכללת שערי משפט, בה השלים תואר ראשון במשפטים (LL.B), ובהמשך למד לתואר שני במשפטים (LL.M) באוניברסיטת בר-אילן.
בשנת 2002 הוסמך כעורך דין.
לאחר הסמכתו כעורך דין, ניהל והוביל מגוון חברות ופרויקטים לאומיים.
החל מ-2002, שימש כמנהל מחלקת הבנקאות במשרד עורכי הדין נטוביץ-הלפרין ושות', ובהמשך הקים וניהל את משרד הדס עורכי דין, שהתמחה בגביית חובות עבור רשויות מקומיות וגופים מסחריים.
בשנת 2010, מונה למנכ"ל חברת מיתר בע"מ, שסיפקה שירותים לרשויות מקומיות בתחומי ניהול ותחזוקה של מערך חניה מוסדרת ואכיפה עירונית.
בשנת 2014 הצטרף לקבוצת מילגם, בה שימש כסמנכ"ל בכיר וכמנהל חטיבת הפרויקטים והיזמות.
בתפקיד זה היה אמון על מאות עובדים וסניפים בפריסה ארצית, הוביל מכרזים גדולים במגזר הציבורי, תהליכי רכישת חברות וקידום שותפויות ומיזמים וניהל פרויקטים בתחומים כמו תשתיות, אנרגיה, בינוי, תחבורה, חינוך רווחה ועוד.
במאי 2021, מונה למנכ"ל החברה למתנ"סים הארצית.
החברה מהווה זרוע ביצוע של הממשלה והשלטון המקומי, מפעילה תוכניות לאומיות ומכרזי ענק שונים.
במסגרת תפקידו הוא אחראי על תחום החינוך הבלתי פורמלי בישראל המספק מענים מגוונים מגיל לידה ועד זיקנה בתחומים רבים ומפעיל את רשתות הצהרונים ומעונות היום הגדולות בישראל.
במסגרת כהונתו הוא פעל לחיזוק מגמת הצמיחה בחברה ובמרכזים הקהילתיים, והוביל אותה לניהול רשת של כ-35,000 עובדים במעל 1,000 שלוחות בכ-220 רשויות מקומיות בהיקף שנתי של כ-4.5 מיליארד שקל שנותנים מענה מדי יום עבור כ-3,000,000 תושבים בישראל.
מחזור החברה צמח בכ-30% מאז שנכנס לתפקיד ב-2021.
לאורך שנות כהונתו כמנכ"ל החברה למתנ"סים, יזם את הפיכתה לפלטפורמה ליוזמות חברתיות, סטרטאפים קהילתיים והתנדבות.
ההליך החל בפרסום קול קורא לסטארטאפים חברתיים להתמודדות עם אתגרים שונים בחברה.
בצל משבר הקורונה, יישם בסכס תוכניות לשיקום ושימור הפעילות, לרבות הגדלת תוכניות זרועות הביצוע עבור משרדי הממשלה.
בשנת 2022 הוא קידם ומיסד את רשת המתנדבים הגדולה בישראל למען הגיל השלישי.
בשנת 2023 קידם בסכס טרנספורמציה דיגיטלית לשדרוג תהליכי השירות לאזרח והחלפת מערכת המחשוב במאות המרכזים הקהילתיים המשרתים כ-2 מיליון אזרחים, בהיקף של עשרות מיליוני שקלים.
כמו כן, דאג למתן מענה כוללני לחיזוק חוסן קהילתי ולסיוע למשפחות מעוטות יכולת.
באוקטובר 2023, בעקבות פרוץ מלחמת חרבות ברזל, מונה בסכס על ידי ממשלת ישראל לפרויקטור האזרחי ולראש מרכז השליטה האזרחי של המלחמה.
במסגרת תפקידו, ריכז את עבודת משרדי הממשלה והשלטון המקומי, תיאם סיוע לאוכלוסיות מפונות, פעל להמשכיות כלכלית של המשק הישראלי, ושימש כגורם מתכלל בין הממשלה למגזר העסקי והפילנתרופי.
לאחר שלושה חודשים בתפקיד, התפטר בטענה שלא ניתנו לו סמכויות, תקציב לביצוע או כוח אדם.
באוקטובר 2025 מונה בסכס ליו"ר חברת נגה הממשלתית, האחראית על ניהול מערכת החשמל בישראל.
לצד תפקידיו הבכירים, בסכס היה מעורב בייזום והובלת פרויקטים חדשניים בתחומים שונים בישראל ומקומות אחרים בעולם:
ניהול חניה ותחבורה – ייזום ופיתוח פתרונות טכנולוגיים לניהול חניה עירונית, תשלום חניה דיגיטלי ומצלמות אכיפה ניידות, מסופונים לפקחים, מדחני תשלום חכמים, חיישנים לאיתור מקומות חניה, ומערכות תשלום ואכיפת פיקוח עירוני וחניה מודרניות ומערכות לניהול תאגידי מים.
כמו כן, לקח חלק בהובלה וניהול של רפורמות ממשלתיות בתחומי התחבורה, החינוך, הבריאות והשיכון.
שירותים ממשלתיים – ניהול רפורמות ענק שהופרטו על ידי הממשלה, כגון הפרטת מבחני הנהיגה המעשיים, ניהול מערך ההזנה לתלמידים בבתי הספר, וניהול שירותי הרפואה לתלמידי החינוך המיוחד ועוד.
פיקוח על בניה – היה שותף מוביל להקמת מכון בקרה מורשה על-פי חוק התכנון והבנייה, המספק שירותי בקרת תכן ובקרת ביצוע לפרויקטי בנייה.
קריאת מונים ותשתיות מדידה – הקמה וניהול מערך להטמעת טכנולוגיות מתקדמות לקריאה מרחוק (AMR) וניטור צריכה בזמן אמת.